b'\n_START_ARTICLE_\nBenzenas\n_START_SECTION_\nPoveikis sveikatai\n_START_PARAGRAPH_\nBenzenas kartais pasitaiko maiste ir g\xc4\x97rimuose bandant juos konservuoti su natrio benzoatu. Jis da\xc5\xbenai pa\xc5\xbeym\xc4\x97tas konservanto kodu E210 ir E211 (angl. sodium benzoate). \xc5\xa0is junginys skyla r\xc5\xabg\xc5\xa1tingoje aplinkoje, pasitaikius vitaminui C, ar kitom r\xc5\xabg\xc5\xa1tingom med\xc5\xbeiagom, ir sudaro benzen\xc4\x85. Neseniai mokslininkai pasteb\xc4\x97jo, kad gaivinan\xc4\x8diuose g\xc4\x97rimuose_NEWLINE_benzeno kiekis yra pavojingas\xc2\xa0\xe2\x80\x93 kai kuriais atvejais net siekia ir vir\xc5\xa1ija kancerogeninius (v\xc4\x97\xc5\xbe\xc4\xaf sukelian\xc4\x8dius) lygius._NEWLINE_Benzenas taip pat naudojamas kaip benzino priedas. Europos mokslinink\xc5\xb3 tyrimai parod\xc4\x97, kad \xc5\xbemon\xc4\x97s kasdien \xc4\xafkvepia apie 220 \xce\xbcg benzeno \xc4\xafprastose atmosferos salygose. Motoristai, besipildantys benzino bak\xc4\x85 degalais, \xc4\xafkv\xc4\x97pia papildomus 32 \xce\xbcg kaskart._NEWLINE_Benzeno buvimas aplinkoje gali sukelti rimtus sveikatos sutrikimus. \xc4\xaekv\xc4\x97pus didel\xc4\x99 doz\xc4\x99 benzeno gar\xc5\xb3, gali i\xc5\xa1tikti mirtis, nuo ma\xc5\xbe\xc5\xb3 dozi\xc5\xb3 gali prasid\xc4\x97ti mieguistumas, galvos svaigimas, galvos skausmas, drebulys, padid\xc4\x97ti \xc5\xa1irdies da\xc5\xbenis, netenkama s\xc4\x85mon\xc4\x97s. Maisto, kuriame yra didelis kiekis benzeno, vartojimas gali sukelti v\xc4\x97mim\xc4\x85, pilvo dirginim\xc4\x85, galvos svaigim\xc4\x85, mieguistum\xc4\x85, gali padid\xc4\x97ti \xc5\xa1irdies ritmas, prasid\xc4\x97ti konvulsijos, i\xc5\xa1tikti mirtis._NEWLINE_Pagrindinis ilgalaikio buvimo benzeno turin\xc4\x8dioje aplinkoje efektas\xc2\xa0\xe2\x80\x93 kaul\xc5\xb3 \xc4\x8diulp\xc5\xb3 pa\xc5\xbeeidimas, d\xc4\x97l kurio suma\xc5\xbe\xc4\x97ja raudon\xc5\xb3j\xc5\xb3 kraujo k\xc5\xabneli\xc5\xb3 kiekis, d\xc4\x97l ko susergama anemija (ma\xc5\xbeakraujyste) ir leukemija.'